EkBass/fiwiki-20250220-pages-articles huggingface dataset:
Nikolai Mikluho-Maklai

Nikolai Nikolajevitš Mikluho-Maklai (, 17. heinäkuuta (J: 5. heinäkuuta) 1846 Novgorodin läänin Borovitšin kihlakunnan Roždestvenskojen kylä – 14. huhtikuuta (J: 2. huhtikuuta) 1888 Pietari) oli venäläinen tutkimusmatkailija ja kansatieteilijä. == Elämä == Nikolai Mikluho-Maklain isä toimi insinöörinä. Vuonna 1863 Mikluho-Maklai pääsi opiskelemaan Pietarin yliopistoon, josta hänet seuraavana vuonna erotettiin opiskelijaliikkeeseen osallistumisen takia. Mikluho-Maklai jatkoi luonnontieteen opintojaan Saksassa ja osallistui eläintieteellisiin tutkimusmatkoihin Kanariansaarille, Marokkoon ja Punaisellemerelle. 1870–1880-luvuilla hän tutki Uuden-Guinean, Malakan niemimaan, Filippiinien, Indonesian, Mikronesian ja Melanesian kansoja. Mikluho-Maklai pyrki torjumaan aikansa eurooppalaiset käsitykset alueen alkuasukasväestön rodullisesta alemmuudesta ja puolusti heidän oikeuksiaan siirtomaavaltaa vastaan. Vuonna 1886 hän palasi Australiasta Pietariin, jossa hän pian kuoli sairauksien murtamana. Mikluho-Maklain matkapäiväkirjat julkaistiin vuonna 1923. Hänen kokoelmiaan säilytetään Pietari Suuren antropologian ja etnografian museossa Pietarissa. Hänen mukaansa on nimetty osa Uuden Guinean koillisrannikkoa sekä Venäjän tiedeakatemian kansatieteen laitos. == Lähteet == Luokka:Venäläiset etnologit Luokka:Venäläiset tutkimusmatkailijat Luokka:Vuonna 1846 syntyneet Luokka:Vuonna 1888 kuolleet
Antonio Rinaldi

Antonio Rinaldi (n. 1710 – 10. huhtikuuta 1794 Rooma) oli Venäjällä työskennellyt italialainen arkkitehti. Hänen työnsä edustavat barokkia, rokokoota ja varhaista uusklassismia. Rinaldi opiskeli Luigi Vanvitellin johdolla. Venäjälle hän saapui vuonna 1751. Vuosina 1756–1790 hän toimi keisarillisen hovin arkkitehtina. Rinaldin tärkeimpiä töitä ovat Oranienbaumin palatsialueella sijaitsevat Pietari III:n palatsi (1758–1762), Kiinalainen palatsi (1762–1768) ja Liukumäkipaviljonki (1762–1774), Hatsinan palatsi (1766–1781, myöhemmin uudelleenrakennettu) sekä Pietarin Marmoripalatsi (1768–1785). ==Lähteet== == Aiheesta muualla == Luokka:Italialaiset arkkitehdit Luokka:1710-luvulla syntyneet Luokka:Vuonna 1794 kuolleet
Reynaldo Bignone

Reynaldo Benito Bignone (21. tammikuuta 1928 Morón, Argentiina – 7. maaliskuuta 2018Argentina's Last Ex-Dictator Bignone Dies at Age 90) oli argentiinalainen kenraali ja maan presidentti 1982–1983. Hän oli Argentiinan viimeinen sotilasdiktaattori. Vuonna 2010 Bignone tuomittiin 25 vuoden vankeusrangaistukseen ihmisoikeusrikoksista. == Sotilaasta presidentiksi == Bignone toimi Argentiinassa pahamaineisen kidutusleirin toiseksi korkeimpana johtajana 1976–1978. Buenos Airesin lähellä sijaitsevan Campo de Mayon sanotaan olleen Argentiinan likaisen sodan suurin kidutusleiri. Bignone nousi Argentiinan presidentiksi epäonnistuneen Falklandin sodan jälkeen.Lewis, Daniel; s. 149 Presidentti Leopoldo Galtieri ilmoitti kesäkuussa 1982 kansalle Argentiinan tappiosta sodassa. Hän oletti, että kansa tukisi häntä brittiläisvastaisen sanoman ansiosta. Galtieri vakuutti, että Argentiina ei koskaan luovu vaatimuksistaan Falklandinsaaria kohtaan. Kansa alkoi kuitenkin osoittaa vastustustaan sotilasjunttaa kohtaan. Argentiinan sotilasjohto vaati lopulta 17. kesäkuuta Galtieria eroamaan. Armeijan komentaja Cristino Nicolaides ilmoitti, että Bignonesta tulee maan uusi presidentti.Lewis, Paul; s. 192 Samalla juntta suostui palauttamaan Argentiina takaisin demokraattiseen hallintoon. Bignone kohtasi kolme suurta haastetta presidenttiytensä aikana. Hänen piti löytää helpotusta surkealle taloustilanteelle, jossa inflaatio oli lähes 200 %. Bignone piti saada myös armeija vallasta siten, että sen ei tarvinnut kohdata ihmisoikeusjärjestöjen iskua. Lisäksi hänen tavoitteena oli järjestää tulevat vaalit ja siirtää Argentiina takaisin siviilihallinnon aikaan. Bignone asetti lopulta presidentinvaalin lokakuulle.Lewis, Paul; s. 192-193 Juntta hajotettiin 5. joulukuuta, ja Bignone luovutti vallan Raúl Alfonsínille 10. joulukuuta.Lewis, Paul; s 195 == Vankeustuomiot == Argentiinan korkein oikeus kumosi vuonna 2005 lain, joka antoi likaisen sodan aikaisille ihmisoikeusrikollisille armahduksen. Bignone pidätettiin maaliskuussa 2007. Huhtikuussa 2010 Bignone ja kuusi muuta virkamiestä tuomittiin 56 murha-, kidnappaus- ja kidutustapauksesta vankeuteen. Bignone sai 25 vuotta vankeutta sieppausten ja kidutusten määräämisestä. Huhtikuussa 2011 Bignonelle langetettiin elinkautinen vankeustuomio ihmisoikeusrikkomuksista, jotka tapahtuivat maata hallinneen sotilasjuntan aikana vuosina 1976–1983. Bignonen katsottiin olevan vastuussa muun muassa raskaana olevien naisten sieppauksista ja surmista. Joulukuussa hän sai 15 vuoden lisätuomion salaisen kidutuskeskuksen perustamisesta. == Lähteet == * * === Viitteet === Luokka:Argentiinan presidentit Luokka:Argentiinalaiset kenraalit Luokka:Elinkautisvangit Luokka:Vuonna 1928 syntyneet Luokka:Vuonna 2018 kuolleet Luokka:Diktaattorit
Suomen Metsästäjäliitto

Suomen Metsästäjäliitto on Suomen suurin vapaaehtoiseen jäsenyyteen perustuva metsästäjien etujärjestö. Liiton jäsenistö koostuu yli 2 500 metsästysseurasta ja näiden yli 150 000 jäsenestä. Metsästäjäliitto ajaa suomalaisen metsästyksen ja metsästäjien etua ja edistää metsästysseuratoimintaa. Liitto vaalii suomalaista metsästyskulttuuria ja kehittää Suomen metsästys- ja riistanhoito-oloja. Suomen Metsästäjäliitto on perustettu vuonna 1921. Se on valtakunnallinen järjestö, jolla on 16 piiriorganisaatiota. Liiton keskustoimisto sijaitsee Riihimäellä. Jahti–Jakt-lehti on Metsästäjäliiton jäsenlehti, joka ilmestyy neljä kertaa vuodessa. Jahti-lehti jaetaan postitse kaikille liiton jäsenille. Lehden voi myös tilata ilman jäsenyyttä. Vuonna 2018 perustajajäseneltä D. J. Wadenilta Metsästäjäliitto sai yli 13 miljoonan euron lahjoituksen. Testamenttilahjoitus perustui vuonna 1930 laadittuun testamenttiin.https://www.maaseuduntulevaisuus.fi/ymparisto/artikkeli-1.406930 Suomen Metsästäjäliito on Vapaaehtoisen pelastuspalvelun valmiusjärjestö. == Suomen Metsästäjäliiton toimintaa == * Osallistuu kotimaiseen ja kansainväliseen metsästystä koskevaan politiikkaan * Kouluttaa metsästäjiä ja tuottaa koulutusmateriaalia esimerkiksi nuoriso-, seuratoiminta-, riistanhoito- ja metsästysampumatuomarikoulutusta varten * Julkaisee Jahti–Jakt-lehteä * Järjestää nuorten Metso-leirejä ja muuta nuorisotoimintaa * Kantaa päävastuun Suomen metsästysampumakilpailutoiminnasta, edistää metsästysampumaharrastusta ja ajaa ampumaratojen asiaa * Edistää ja vaalii suomalaista metsästyskulttuuria, ollut muun muassa perustamassa Suomen Metsästysmuseota * Julkaisee metsästysaiheista kirjallisuutta opasvihkosista laajoihin perusteoksiin == Talous == === Rahoitus === Rahoituksen lähde 2018 2017 Opetus- ja kulttuuriministeriön yleisavustus liikuntaan 10 000 € 10 000 € == Lähteet == == Aiheesta muualla == * Suomen metsästäjäliiton kotisivut Luokka:Suomalaiset järjestöt Luokka:Neuvontajärjestöt Luokka:Metsästys
Jack Teagarden

Weldon Leo ”Jack” Teagarden (20. elokuuta 1905 – 15. tammikuuta 1964) oli yhdysvaltalainen jazzmuusikko, pasunisti, laulaja ja orkesterinjohtaja. Häntä pidetään yhtenä tärkeimmistä jazzpasunisteista ja hänen tyylinsä antoi vaikutteita monille myöhemmille pasunisteille. Muun muassa Tommy Dorsey ihaili Teagardenin soittoa ja Glenn Millerin sanotaan alkaneen väheksyä omaa pasuunansoittoaan soitettuaan Teagardenin kanssa Ben Pollackin yhtyeessä. == Elämä == Teagarden syntyi Vernonissa, Texasissa, vuonna 1905. Hänen äitinsä oli ragtime-pianisti ja sisaruksista nuorempi veli Charlie soitti trumpettia, sisar Norma pianoa ja toinen veli Clois rumpuja. Jack aloitti viisivuotiaana myös soittaa pianoa, mutta vaihtoi myöhemmin baritonisaksofoniin ja lopulta 10-vuotiaana pasuunaan. Hän soitti erinäisissä yhtyeissä Yhdysvaltojen lounaisosassa, mukaan lukien orkesterinjohtaja Peck Kellyn kokoonpanossa vuosina 1921–1922. Hän myös johti lyheyn aikaa omaa yhtyettään Kansas Cityssä. Teagarden löi itsensä läpi vuonna 1928 muuttaessaan New Yorkiin. Hän soitti Ben Pollackin yhtyeessä ja tämän lisäksi nauhoitti muun muassa Roger Wolfe Kahnin, Eddie Condonin, Red Nicholsin ja Louis Armstrongin kanssa. Laulajana hänen debyyttinsä oli Condonin yhtyeen vuonna 1928 nauhoittama ”Makin’ Friends”. Vuonna 1933 hän liittyi Paul Whitemanin orkesteriin, mikä viivästytti osaltaan pasunistin nousua huipulle. Hän menetti viisivuotisen pestinsä takia mahdollisuuden liittyä yhtyeeseen, jonka Teagardenin kanssa Pollackin alaisuudessa soittaneet muusikot halusivat perustaa vuonna 1935. Koska Teagarden oli kiinni Whitemanin orkesterissa, nousi perustetun yhtyeen johtajaksi lopulta Bob Crosby. Teagardenin soittotyyli ei päässyt juurikaan esiin Whitemanin musiikkityylissä. Hän soitti toisinaan trumpetistiveljensä Charlien ja saksofonisti Frank Trumbauerin kanssa nimellä ”The Three T’s”. Vuonna 1939 Teagarden lopulta jätti Whitemanin perustaakseen oman yhtyeensä, mutta ei saavuttanut suurta kaupallista suosiota ja oli yhtyeen hajotessa vuonna 1946 vararikon partaalla. Vuosina 1947–1951 Teagarden nauhoitti Louis Armstrongin All-Stars-yhtyeen kanssa. Myöhemmin hän johti Dixieland- sekstettiä, jossa soittivat muun muassa Jimmy McPartland, Earl Hines ja Jackin veli Charlie Teagarden. Yhtye pysyi koossa koko Teagardenin loppu-uran asti. Vuonna 1963 pasunisti järjesti perheensä kanssa yhteisen konsertin Montereyn jazzfestivaaleilla. Teagarden kuoli tammikuussa 1964 keuhkokuumeeseen. == Lähteet == Luokka:Yhdysvaltalaiset pasunistit Luokka:Yhdysvaltalaiset jazzmuusikot Luokka:Yhdysvaltalaiset orkesterinjohtajat Luokka:Yhdysvaltalaiset jazzmusiikin säveltäjät Luokka:Jazzpasunistit Luokka:Vuonna 1905 syntyneet Luokka:Vuonna 1964 kuolleet
La Flèche Wallonne 2010

La Flèche Wallonne 2010 oli järjestyksessään 74. maantiepyöräilyn La Flèche Wallonne -kilpailu. Se käytiin 198 kilometrin reitillä Charleroista Huy'hin 21. huhtikuuta 2010. Cadel Evans voitti kilpailun ohitettuaan kilpailun päättäneen Mur de Huyn nousun loppuvaiheessa Alberto Contadorin. Joaquim Rodríguez nousi lopulta toiseksi ohi Contadorin. Aiemmin loppunousun aikana iskua yrittänyt Igor Anton oli neljäs. Alun perin kahdeksanneksi sijoittunut Alejandro Valverde hylättiin hänen saatuaan takautuvasti kilpailukiellon 1. tammikuuta 2010 alkaen. ==Tulokset== Lähde: Cyclingnews Ajaja Maa Joukkue Aika 1 Cadel Evans BMC Racing Team 4.39.24 2 Joaquim Rodríguez Katjuša sama aika 3 Alberto Contador Astana sama aika 4 Igor Antón Euskaltel-Euskadi + 0.06 5 Damiano Cunego Lampre-Farnese Vini + 0.09 6 Philippe Gilbert Omega Pharma- Lotto + 0.09 7 Christopher Horner Team RadioShack + 0.09 ~~Alejandro Valverde~~ ~~~~~~Caisse d'Epargne~~ ~~\+ 0.09~~ 8 Andy Schleck Team Saxo Bank + 0.09 9 Ryder Hesjedal Garmin-Transitions + 0.09 10 Michael Albasini Team HTC-Columbia + 0.09 == Osallistuneet tallit == Kilpailussa olivat mukana seuraavat joukkueet: *UCI ProTour -tallit: Ag2r-La Mondiale, Astana, Caisse d'Epargne, Euskaltel-Euskadi, Française des Jeux, Garmin-Transitions, Katjuša, Lampre-Farnese Vini, Liquigas-Doimo, Omega Pharma-Lotto, Quick Step, Rabobank, Team HTC-Columbia, Team Milram, Team RadioShack, Team Saxo Bank ja Team Sky *UCI Continental Circuits -tallit: Acqua & Sapone, Androni Giocattoli, Bbox Bouygues Télécom, BMC Racing Team, Cervélo TestTeam, Cofidis, Landbouwkrediet, Saur-Sojasun ja Topsport Vlaanderen-Mercator. == Lähteet == Luokka:La Flèche Wallonne Luokka:Pyöräilykausi 2010
Fredi (albumi)

__NOTOC__ Fredi on Matti Siitosen eli Fredin toinen albumi, joka julkaistiin vuonna 1969. Albumin tunnetuimpia kappaleita ovat muun muassa ”Kolmatta linjaa takaisin”, ”Onhan päivä vielä huomennakin” ja ”Milloinkaan en löydä samanlaista”. Levyn kappaleet äänitettiin vuosina 1967–1969. == Kappaleet == === A-puoli === # # # # # # === B-puoli === # * # # # # # == Lähteet == == Aiheesta muualla == * Fredi discogs.com -sivustolla Luokka:Vuoden 1969 albumit Luokka:Fredin albumit
Kansalaisjournalismi

Kansalaisjournalismi tarkoittaa 1990-luvulla syntynyttä journalistista ajattelutapaa, jonka mukaan kansalaisten välittömiä kokemuksia pitäisi mediassa nostaa enemmän esille asiantuntijalausuntojen sijaan. Tarkoituksena on ensinnäkin huomioida tavalliset kuluttajat sisällöntuotannossa paremmin. Toiseksi työmenetelmiä, kuten tiedonhankintaa ja kirjoitustapoja, on kehitettävä kansalaislähtöisemmiksi. Kolmanneksi kansalaisjournalismi voidaan nähdä viestinnällisenä filosofiana tai teoriana. Kansalaisjournalismi nähdään usein vastakohtana asiantuntijavetoiselle "eliittijournalismille". Niin kutsutun eliittijournalismin esitystavat määräytyvät talouden, politiikan ja hallinnon lähtökohdista, ja ääneen pääsevät virkamiehet kansalaisten sijaan. == Historia == Kansalaisjournalismi juurtaa juurensa 1990-luvun alun Yhdysvaltoihin. Siellä syntyi löyhä uudistusliike, jota kutsuttiin nimellä public journalism tai civil journalism. Se keräsi yhteen organisaatioita, toimittajia ja tutkijoita, joiden tavoitteena oli ottaa kansalaiset mukaan journalismin tekemeiseen. Uudistusliikkeen nähtiin vaikuttaneen 2000-luvun alkuun asti. Sen aatepohja on kuitenkin selvästi näkyvissä nykyisessä mediakulttuurissa. Mediayhtiöt kamppailevat kiivaasti siitä, miten välittäisivät kansalaisten kannalta relevanttia tietoa ja saisivat suurten yleisöjen huomion itseensä. On selvää, että kansalaisjournalismin syntyyn ovat vaikuttaneet myös mediatalouden paineet. Kansalaisjournalismi-käsitettä käytetään yhä ahkerasti tieteellisessä tutkimuksessa ja journalistisessa keskustelussa. == Lähteet == * == Kirjallisuutta == * Glasser, Theodore L. (toim.) (1999): The Idea of Public Journalism. New York: The Guilford Press. * Haas, Tanni (2007): The Pursuit of Public Journalism. Theory, Practice and Criticism. New York: Routledge. * Heikkilä, Heikki (2001): Ohut ja vankka journalismi. Kansalaisuus suomalaisen uutisjournalismin käytännöissä 1990-luvulla. Tampere: Tampereen yliopistopaino. * Rosen, Jay (1999): What Are Journalists For? New Haven and London: Yale University Press. Luokka:Journalismi
Laula kanssain

Laula kanssain voi tarkoittaa seuraavaa: * Laula kanssain, kappale vuodelta 1976, esittäjinä mm. Kari Tapio ja Fredi * Laula kanssain, Fredin albumi vuodelta 1976 * 20 suosikkia – Laula kanssain, Fredin kokoelma-albumi vuodelta 2001
Sähkön ympäristömerkintä

Sähkön ympäristömerkintä on kolmannen osapuolen antama verifiointi sähkötuotteelle vapailla sähkömarkkinoilla. Sähkön ympäristömerkintä on käytössä Suomessa, Ruotsissa, USA:ssa ja Saksassa. * Ekoenergia, Suomi * Bra Miljöval, Ruotsi * OK Power, Saksa * Grüner Strom, Saksa * Green-e, USA == Aiheesta muualla == * Luokka:Ympäristönsuojelu Luokka:Energia
Qruiser

Qruiser on yhteisöpalvelu homoille, lesboille, biseksuaaleille ja transihmisille. Qruiser tarjoaa käyttäjilleen mahdollisuuden lisätä palveluun kuviaan, pitää blogeja ja keskustella muiden käyttäjien kanssa esimerkiksi vieraskirjan ja yksityisviestien avulla. Maaliskuussa 2016 Qruiserissa on aktiivisia jäseniä yli 101 000\. Jäsenistä noin kolme neljäsosaa on miespuolisia. Sivusto on käännetty englanniksi, norjaksi, ruotsiksi, saksaksi, suomeksi ja tanskaksi. ==Lähteet== ==Aiheesta muualla== *Qruiser Luokka:Yhteisöpalvelut Luokka:Ruotsalaiset verkkosivustot
Äänestysprosentti

Äänestysprosentti tarkoittaa vaaleissa äänestäneiden prosenttiosuutta kaikista äänioikeutetuista. Äänestysprosentit kääntyivät länsimaissa laskuun 1960-luvulla vuosikymmeniä jatkuneen kasvun jälkeen. Alhaista äänestysprosenttia pidetään usein epätoivottavana asiana, sillä sen katsotaan heikentävän demokraattisten instituutioiden legitimiteettiä. Äänestysprosentin alhaisuuden syistä ja mahdollisista keinoista sen kasvattamiseen on keskusteltu laajasti. Tutkijat ovat kuitenkin erimielisiä äänestysprosenttien laskun syistä. Mahdolliset syyt saattavat olla taloudellisia, demografisia, kulttuurillisia, teknologisia tai instituutionaalisia. Äänestysprosenttia on yritetty kasvattaa kehottamalla äänioikeutettuja äänestämään. Eri valtioiden välillä on suuria eroja äänestysprosenteissa. Esimerkiksi Yhdysvaltain vuoden 2008 presidentinvaalien äänestysprosentti oli 63%, kun taas Australiassa, missä on käytössä äänestysvelvollisuus, ja Maltalla äänestysprosentti on yleensä noin 95%. Nämä erot voidaan selittää kulttuuristen ja institutionaalisten erojen yhdistelmänä. == Lähteet == Luokka:Vaalit
Luettelo olympialaisten videopeleistä

Tämä on luettelo olympialaisten virallisista videopeleistä. == Pelit == Peli Julkaistu Olympiakisat Alustat Olympic Gold 1992 Kesäolympialaiset 1992 Sega Game Gear, Sega Mega Drive, Sega Master System Winter Olympics: Lillehammer 94 1993 Talviolympialaiset 1994 Amiga, DOS, Sega Master System, Super Nintendo Entertainment System Olympic Summer Games 1996 Kesäolympialaiset 1996 3DO, Sega Mega Drive, Game Boy, Super Nintendo Entertainment System, PlayStation Nagano 98 1998 Talviolympialaiset 1998 PlayStation, Kolikkopeli, Nintendo 64 Sydney 2000 2000 Kesäolympialaiset 2000 Windows, PlayStation, Sega Dreamcast Salt Lake 2002 18. tammikuuta 2002 Talviolympialaiset 2002 PlayStation 2, Game Boy Advance, Windows Athens 2004 2. heinäkuuta 2004 Kesäolympialaiset 2004 Windows, PlayStation 2 Torino 2006 24. tammikuuta 2006 Talviolympialaiset 2006 PlayStation 2, Windows, Xbox Mario & Sonic at the Olympic Games 6. marraskuuta 2007 Kesäolympialaiset 2008 Nintendo DS, Wii Beijing 2008 27. heinäkuuta 2008 Kesäolympialaiset 2008 PlayStation 3, Windows, Xbox 360 Mario & Sonic at the Olympic Winter Games 13. lokakuuta 2009 Talviolympialaiset 2010 Nintendo DS, Wii Vancouver 2010 12. tammikuuta 2010 Talviolympialaiset 2010 PlayStation 3, Windows, Xbox 360 Mario & Sonic at the London 2012 Olympic Games 15. marraskuuta 2011 Kesäolympialaiset 2012 Nintendo DS, Wii London 2012 26. kesäkuuta 2012 Kesäolympialaiset 2012 PlayStation 3, Windows, Xbox 360 Mario & Sonic at the Sochi 2014 Olympic Winter Games 8. marraskuuta 2013 Talviolympialaiset 2014 Wii U Mario & Sonic at the Rio 2016 Olympic Games 18. helmikuuta 2016 Kesäolympialaiset 2016 Wii U, Nintendo 3DS Olympic Games Tokyo 2020 - The Official Video Game 22. kesäkuuta 2021 Kesäolympialaiset 2020 Nintendo Switch, Playstation 4, Stadia, Windows, Xbox One * Luokka:Luettelot videopeleistä Videopelit
Gray Matter (videopeli)

Gray Matter on Wizarboxin kehittämä ja dtp entertainmentin julkaisema seikkailupeli. Peli on julkaistu vuonna Windowsille ja Xbox 360:lle. == Historia == Peli on Gabriel Knight -sarjasta tunnetun Jane Jensenin suunnittelema ja sen julkaisusta kerrottiin ensimmäisen kerran vuonna 2003 Gamespot-sivustolla (tuolloin nimellä Project Jane-J). Pelin aiottu julkaisupäivä oli vuonna 2004, mutta pelin suunnittelu keskeytettiin useaan kertaan ja pelin julkaisija vaihtui kahdesti ennen julkaisua. Peli julkaistiin Itävallassa, Saksassa ja Sveitsissä marraskuussa 2010 ja se julkaistiin muissa EU-maissa helmikuussa 2011. Maailmanlaajuisesti peli julkaistiin vuonna 2014. == Vastaanotto == Pelit-lehden Juho Kuorikoski antoi pelin Windows-versiolle 91 pistettä sadasta.Pelit 2/2011, s. 54-55 == Lähteet == == Aiheesta muualla == * * Virallinen kotisivu * Gray Matter Blog by Jane Jensen Luokka:Vuoden 2010 videopelit Luokka:Seikkailupelit Luokka:Windows-pelit Luokka:Xbox 360 -pelit
Doylestown

Doylestown voi viitata seuraaviin paikkoihin: *Doylestown, kunta Ohiossa *Doylestown, kunta Pennsylvaniassa *Doylestown Township, township Pennsylvaniassa *Doylestown, kunta Wisconsinissa
SG Dresden-Friedrichstadt

SG Dresden-Friedrichstadt oli dresdenläinen jalkapalloseura. == Historia == SG Dresden-Friedrichstadt perustettiin vuonna 1945. Sitä pidettiin Dresdner SC:n edeltäjänä. Seura sijoittui vuonna 1948 Dresdenin Bezirkin toisen lohkon toiseksi. Seuraavalla kaudella seura oli lohkon jaetulla ykköstilalla, mutta ei voittanut sarjaa suoraan, vaikka sen maaliero oli sarjan paras. Ratkaisuottelussa Dresden-Friedrichstadt voitti SG Dresden Striesenin. Seura voitti myös toisen lohkovoittajan, SG Dresden Micktenin ja pääsi näin karsintojen kautta DDR-Oberligan edeltäjänä tunnettuun Ostzonenmeisterschaftiin. Dresden-Friedrichstadt sai vastaansa Ostzonenmeisterschaftissa ZSG Union Hallen, häviten maalein 2–1. Kaudeksi 1949–1950 seura pääsi DDR-Oberligaan, jossa se sijoittui heti toiseksi ZSG Horch Zwickaun jälkeen. Kauden jälkeen seuran toiminta lopetettiin. == Lähteet == Luokka:Saksalaiset jalkapalloseurat Luokka:Saksin jalkapallo Luokka:Dresdenin urheilu Luokka:Vuonna 1945 perustetut urheiluseurat
Going Back

Going Back on Phil Collinsin ensimmäinen studioalbumi kahdeksaan vuoteen. Albumi sisältää cover-kappaleita, jotka ovat legendaarisen Motown-levy-yhtiön tuottamia. Albumi julkaistiin Britanniassa 13. syyskuuta 2010. Albumi debytoi Suomen virallisen listan sijalla 46, ja ylsi parhaimmillaan sijalle 41. == Kappaleet == # # # # # # # # # # # # # # # # # # # # # # # # # # == Arvostelut == * Metacritic: 53/100Metacritic: Reviews for Going Back by Phil Collins * AllMusic: AllMusic review * PopMatters: PopMatters review * Record Collector: Records Collector: Album review * Rolling Stone: Rolling Stone review == Lähteet == == Aiheesta muualla == * Going Back discogs.com -sivustolla Luokka:Phil Collinsin albumit Luokka:Vuoden 2010 albumit
Erik Landell

Erik Landell (14. syyskuuta 1858 Uplanti, Ruotsi – 19. heinäkuuta 1917 Tuusula) oli ruotsalaissyntyinen Suomessa asunut Vapaakirkon saarnaaja ja kirjailija. == Teoksia == * Hvad är en nykterhetsförening? : föredrag vid Absoluta nykterhetsföreningens i Mariehamn årsfest den 31 januari 1904. Mariehamn 1904 * Den frikyrkliga rörelsen i Finland i korta drag tecknad : illusterad minnesskrift utgifven med anledning af Fria Missionens i Finland 20-års fest den 24-27 juni 1909. Missionsbokhandeln, Helsingfors 1909 * Sjömanshemmet i Mariehamn 1884-1909 : minnesskrift af E. L. Föreningen Sjömanshemmet i Mariehamn, Mariehamn 1910 * Makt som segrar : skildring ur verkligheten. Söderström, Helsingfors 1916 == Lähteet == * Luokka:Suomalaiset uskonnolliset vaikuttajat Luokka:Vuonna 1858 syntyneet Luokka:Vuonna 1917 kuolleet
Ian Stewart

Ian Stewart voi tarkoittaa ainakin seuraavia henkilöitä: * Ian Stewart (1929–2017), skotlantilainen Formula 1 -kuljettaja * Ian Stewart (1938–1985), brittiläinen muusikko * Ian Stewart (s. 1945), englantilainen matemaatikko ja kirjailija * Ian Stewart (s. 1949), skotlantilainen juoksija * Ian Stewart (s. 1961), pohjoisirlantilainen jalkapalloilija. == Katso myös == * Ian Stuart
Famous Monsters of Filmland

Famous Monsters of Filmland oli ensimmäinen kauhuelokuviin keskittynyt yhdysvaltalainen lehti. James Warren ja Forrest J. Ackerman perustivat sen vuonna 1958. Heidän viimeinen yhteinen, 191., numero julkaistiin 1983. Lehden herätti henkiin kymmenen vuoden kuluttua valokuvaaja ja "hirviöfani" Ray Ferry. Viimeinen numero ilmestyi 2008. Luokka:Elokuvalehdet Luokka:Yhdysvaltalaiset aikakauslehdet
Júlia Paes

Júlia Paes, toiselta taiteilijanimeltään Michelle Alves ja oikealta nimeltään ﻿Gislaine Fernandes de Leme (s. 22. toukokuuta 1986, ﻿São Paulo) on brasilialainen muusikko ja entinen pornonäyttelijä. Ennen pornonäyttelijän uraansa hän työskenteli myyjänä. Vuosina 2006–2007 hän esiintyi brasilialaisessa Belíssima-telenovelassa ja São Paulon muotiviikoilla. Gislaine Fernandes de Leme yritti muuttaa taiteilijanimensä oikeaksi nimekseen ﻿eräänlaisena kunnianosoituksena näyttelijä Juliana Paesille. Júlia Paes sai huomiota mediassa aloitettuaan suhteen laulaja ﻿Gretchenin tyttären kanssa. Pornoelokuvissa Paes harrastaa seksiä sekä miesten että naisten kanssa. Hän lopetti pornonäyttelijän uransa vuonna 2010 ja keskittyi musiikkiin (jo vuonna 2009 hän oli esiintynyt Sexy Dolls-yhtyeessä). Paes on naimisissa Gabriel Ribeiron kanssa ja heillä on yksi tytär. ==Elokuvia== # ﻿Sex Machine 2 (2007) # Sádicas (2007) # A Proibida do Sexo e a Gueixa do Funk (2007) # A Garota Web Sex (2007) # A Musa da Borracharia (2008) # DVD Voyeur, A Stripper dos seus Sonhos (2008) # Thammy e Cia (Thammy e Cia) (2008) # Julia Paes x Monica Mattos (2008) # Histórias de uma Gueixa 2 (2008) # Sexxxy Girl (2008) # Big Macky (2008) # Na Cama Com Rodrigo P. Grande (2009) # Forum Especial de Carnaval (2009) # Pecados da Índia (2009) # Caroline Miranda vs Julia Paes (2009) # Eu Quero Até o Talo (2010) # Espanholas Insaciaveis (2010) ==Lähteet== Luokka:Brasilialaiset pornonäyttelijät Luokka:Vuonna 1986 syntyneet Luokka:Elävät henkilöt
Galaxy (satelliitti)

Galaxy on yhdysvaltalainen tietoliikennesatelliittien perhe. Satelliittiperheen aloittivat Hughesin suunnittelemat satelliitit, mutta myöhemmin niitä ovat suunnitelleet ja valmistaneet muutkin yhtiöt. Satelliitteja operoi Intelsat. Ensimmäinen Galaxy laukaistiin 28. kesäkuuta 1983. ==Satelliitit== Galaxy-satelliititIntelsat: Satellite Coverage Maps Encyclopedia Astronautica: Galaxy Sea Launch: Launches Nimi Laukaisu Asema G-3C 15.6.2002 95° W G-9 24.5.1996 81° W G-10R 25.1.2000 123° W G-11 22.12.1999 91° W G-13 30.9.2003 127° W G-14 13.8.2005 125° W G-15 13.10.2005 133° W G-16 18.6.2006 99° W G-17 4.5.2007 74° W G-18 21.5.2008 123° W G-19 24.9.2008 97° W G-23(aiemmin IA-13) 7.8.2003 121° W G-25(aiemmin IA-5) 24.5.1997 97° W G-26(aiemmin IA-6) 15.2.1999 93° W G-27(aiemmin IA-7) 25.9.1999NSSDC: 1999-052A 129° W G-28(aiemmin IA-8) 23.6.2005 89° W Satelliitti Valmistaja Laukaisuajankohta Kantoraketti Muuta Galaxy 1 HS-376 28.6.1983 Delta II Galaxy XI Boeing 702 joulukuussa 1999 Ariane 4 Ensimmäinen Boeing 702 (Hughes tullut osaksi Boeingia) Galaxy III-C Boeing 702 15.6.2002 Sea Launch * Galaxy 15 - Lakkasi toimimasta huhtikuussa 2010, valmistaja yhdysvaltalainen Orbital Sciences Corporation -yhtiö syyttää aurinkomyrskyä. https://archive.today/20120524144953/http://www.spacenews.com/satellite_telecom/orbital- blames-galaxy-failure-solar-storm-discloses-further-taurus-delay.html Satelliitti lähettää kantoaaltoa ja on ajautumassa AMC- tietoliikennesatelliitin asemaan häiriten jatkossa sen lähetyksiä. http://www.spacenews.com/satellite_telecom/100521-ses-intelsat-prepare- evasion.html * Galaxy 17 * Galaxy 18 * Galaxy 19 * Galaxy 23 * Galaxy 25 * Galaxy 26 * Galaxy 27 * Galaxy 28 * Galaxy 3C * Galaxy 4R * Galaxy IV ==Lähteet== *http://www.astronautix.com/project/galaxy.htm ===Viitteet=== Luokka:Tietoliikennesatelliitit
Trasselirakastaja

Trasselirakastaja on suomalainen komediasarja, joka ensiesitettiin joulu- tammikuussa 1999–2000 Yle TV2 -kanavalla. Sarjan ohjasi Jussi Niilekselä ja käsikirjoitti Seppo Vesiluoma. Sarjan ulkokuvaukset tehtiin pääasiassa Oriveden Eräjärvellä. ==Jaksot== Jakso Nimi Ensiesitys 2. esitys 3. esitys 1\. Sametin kosketus 8.12.1999 14.9.2005 4.5.2010 2\. Kangastusta 15.12.1999 21.9.2005 11.5.2010 3\. Kesäyön kudelmia 22.12.1999 28.9.2005 25.5.2010 4\. Mustaa verkaa 29.12.1999 5.10.2005 1.6.2010 5\. Kihlajaispitsiä 5.1.2000 12.10.2005 8.6.2010 6\. Kuin silkkiä 12.1.2000 19.10.2005 15.6.2010 ==Näyttelijät== ==Lähteet== Luokka:Suomalaiset komediasarjat Luokka:Yle TV2:n televisio-ohjelmat
Hanan Ashrawi

thumb|200px|Hanan Ashrawi Hanan Daoud Khalil Ashrawi (s. 8. lokakuuta 1946 Nablus, Länsiranta) on palestiinalainen kristitty lainsäätäjä, aktivisti ja tutkija. Hän on työskennellyt yhdessä Edward Saidin kanssa ja oli tämän ystävä. Ashrawi oli merkittävä johtaja ensimmäisen intifadan aikana ja toimi Palestiinan delegaation virallisena edustajana Lähi-idän rauhanprosessissa. Hänet on valittu useita kertoja Palestiinan lainsäädäntöneuvostoon. Ashrawi on Palestiinan pääministeri Salam Fayyadin puolueen Kolmannen aallon jäsen. Ashrawi työskentelee useiden kansainvälisten ja paikallisten organisaatioiden, kuten Maailmanpankin Lähi-idän ja Pohjois-Afrikan toimistossa (MENA), Yhdistyneiden kansakuntie sosiaalisen kehityksen tutkimuslaitoksessa (UNRISD) ja Kansainvälisen ihmisoikeusneuvoston neuvoa-antavissa elimissä.UN Ashrawi on suorittanut Beirutin amerikkalaisessa yliopistossa kirjallisuuden BA- ja MA- tutkinnot. Hänellä on myös filosofian tohtorin tutkinto keskiaikaisesta ja vertailevasta kirjallisuudesta Virginian yliopistosta. Ashrawi sai 2002 Olof Palme -palkinnon. ==Julkaisut== * Anthology of Palestinian Literature (ed). * The Modern Palestinian Short Story: An Introduction to Practical Criticism * Contemporary Palestinian Literature under Occupation * Contemporary Palestinian Poetry and Fiction * Literary Translation: Theory and Practice * This Side of Peace: A Personal Account (ISBN 0-684-80294-5) ==Lähteet== Luokka:Palestiinalaiset poliitikot Luokka:Vuonna 1946 syntyneet Luokka:Elävät henkilöt
Pitrags

Pitrags () on kylä Latvian Liivinrannan kulttuurihistorian suojelualueella Dundagan kunnassa, 16 kilometriä Kolkasta lounaaseen.. Legendan mukaan kylän perustivat Saarenmaalta tulleet neljä veljestä. Ensimmäiset historialliset maininnat siitä ovat vuodelta 1582. Vuonna 1826 kylässä asui 190 asukasta ja toisen maailmansodan jälkeen 48. Kylässä on vanha satama ja baptistikirkko. == Lähteet == == Aiheesta muualla == *Ziemelkurzeme - Pitrags Luokka:Latvian kylät Luokka:Liivinranta
KG Mobility

KG Mobility (aikaisemmin SsangYong Motor () ) on neljänneksi suurin eteläkorealainen autovalmistaja. KG Mobility kuuluu KG Groupiin. KG Mobility valmistaa KGM-merkkisiä sähköautoja. == Historia == SsangYong-autoja toi 1990-luvulla Suomeen Mazdan ja Jaguarin maahantuoja Inchcape. Nimi SsangYong tarkoittaa ”kaksoislohikäärmettä”. Vuonna 2015 maahantuonnin aloitti uudelleen Bassadone Automotive Nordic Oy. Vuonna 2020 intialainen Mahindra ei enää suostunut investoimaan SsangYongiin rahaa, jolloin yhtiö ajautui selvitystilaan. Syyskuussa 2022 eteläkorealainen KG Group osti SsangYong Motor Companyn ja yhtiön nimi muuttui KG Mobilityksi. Venäläinen OAO Sollers valmistaa SsangYong-autoja Venäjän markkinoille. KGM-autoja alettiin tuoda Suomeen syyskuussa 2023. Autojen maahantuoja on Nordic Automotive Trading. Suomessa myytäviä malleja ovat: * KGM Korando e-Motion – etuvetoinen katumaasturimallinen sähköauto * Torres EVX – etuvetoinen sähköauto, jonka akkutakuu on 10 vuotta ilman kilometrirajoitusta. == Malleja == Tiedosto:2024 KGM Torres.jpg|Torres Tiedosto:KGM Korando e-Motion Auto Zuerich 2023 1X7A1044.jpg|Korando e-Motion Tiedosto:Ssangyong Tivoli.jpg|Tivoli Tiedosto:2016-03-01 Geneva Motor Show 1262.JPG|Tivoli XLV Tiedosto:2018 Ssangyong Musso Saracen Automatic 2.2 Front.jpg|Musso Tiedosto:2018 SsangYong Rexton Ultimate Automatic 2.2 Front.jpg|Rexton W Tiedosto:Ssangyong Korando G20D 2014 (15500572085).jpg|Korando Tiedosto:SsangYong Rodius e-XDi 200 4WD Sapphire (II) – Frontansicht, 6. August 2013, Münster.jpg|Rodius Tiedosto:20111014 ssangyong new chairman w 1.jpg|Chairman W Tiedosto:Ssangyong truck.JPG|SY Truck Tiedosto:SsangYong SB85M Transstar.JPG|Transtar ==Lähteet== *
SG Dresden Striesen

SG Dresden Striesen on saksalainen jalkapalloseura Dresdenistä. == Historia == Seura perustettiin vuonna 1910. SG Dresden Striesen halusi alusta asti tulla tunnetuksi jalkapallosta, jonka takia jalkapallojaosto perustettiin ensimmäisenä. Vuoden päästä perustamisesta seura voitti Dresdenin Bezirkin mestaruuden. SG Dresden kärsi muiden saksalaisseurojen tapaan maailmansodan miestappioista, mutta onnistui voittamaan Keski-Saksan mestaruuden vuonna 1920. Samalla vuosikymmenellä jalkapallotoiminnan rinnalle syntyi muita jaostoja. Vuonna 1947 seuran nimeksi vaihdettiin ZSG Nagema, jolla seura pelasi jalkapallon toiseksi korkeinta sarjatasoa. Kaksi vuotta edellisen nimenvaihdon jälkeen seura nimettiin BSG VVB Tabakiksi paikallisen tupakkatehtaan mukaan. Samassa kaupungissa toiminut SG Dresden-Friedrichstadt siirtyi kauden 1949–1950 jälkeen Länsi-Saksaan, jolloin DDR-Oberligassa oli vapaa sarjapaikka. Ensin vapaata sarjapaikkaa tarjottiin SG Dresden Striesenille, joka kieltäytyi vastaanottamasta sitä. Tämän jälkeen paikka myönnettiin vastaperustetulle SG Volkspolizei Dresdenille. Vielä vuonna 1952 seuran nimeksi vaihdettiin BSG Empor Tabak, jolla se tunnettiin koko lopun Itä-Saksa ajan. Kaudeksi 1983–1984 seura nousi DDR-Ligaan ja sijoittui oman lohkonsa yhdeksänneksi. Sarjamuutosten myötä BSG Empor Tabak joutui kuitenkin putoamaan. Itä-Saksan lakattua jalkapallojaosto perusti oman seuran nimellä SG Striesen. == Lähteet == Luokka:Saksalaiset jalkapalloseurat Luokka:Saksin jalkapallo Luokka:Dresdenin urheilu Luokka:Vuonna 1910 perustetut urheiluseurat
Tianjin Xiali

Tianjin Xiali on kiinalainen autovalmistaja, jossa on kaksi yksikköä; tytäryhtiö First Automobile Works ja yksi yhteisomistuksessa Toyotan kanssa oleva. Luokka:Autonvalmistajat Luokka:Kiinalaiset yritykset
Vienankannas

Vienankannas tai Äänisenkannas on Vienanmeren Äänislahden ja siitä etelään sijaitsevan Äänisjärven välissä sijaitseva maa-alue, kannas, Venäjällä Karjalan tasavallassa ja Arkangelin alueella. Suur-Suomi-aatteen kannattajat ja heimoaktivistit unelmoivat kolmen kannaksen rajasta, jolloin Suomen itäraja olisi kulkenut Karjalankannaksen, Aunuksenkannaksen ja Vienankannaksen poikki Suomenlahdesta Vienanmereen. Tällaisen rajan katsottiin olevan lyhyt ja helposti puolustettavissa. Rajaa perusteltiin myös sillä, että se olisi yhdistänyt Suomen yhteyteen suomalaisten lähimmät sukulaiskansat, joihin kuuluvat Vienan Karjalassa ja Aunuksen Karjalassa asuvat karjalaiset. == Katso myös == * Maaselän kannas Luokka:Kannakset Luokka:Karjalan tasavallan maantiede Luokka:Arkangelin alue
Govert Flinck

Govert (tai Govaert) Flinck (25. tammikuuta 1615 Kleve, Brandenburg – 2. helmikuuta 1660 Amsterdam, Alankomaat) oli alankomaalainen taidemaalari. Hän oli Rembrandtin etevimpiä oppilaita. Hänen tyylinsä muistutti Rembrandtia niin paljon, että monien maalausten oikeasta tekijästä kiisteltiin vielä satoja vuosia myöhemmin.Erdmannsdörffer Flinckiltä on säilynyt signeerattuja töitä vuoden 1638 jälkeiseltä ajalta. Hän lienee tuolloin aloittanut itsenäisenä maalarimestarina. Flinck oli Leeuwardenissa Lambert Jacobszin oppilas. Hän työskenteli vuoden 1634 jälkeen Amsterdamissa Rembrandtin johdolla, jonka tyyliä hän noudattaa tarkasti, kunnes elämänsä lopulla saa vaikutteita Rubensin taiteesta. Hänen aiheensa olivat uskonnollisia ja laatukuvallisia, mutta parhaiten hän onnistui muotokuvissa. Flinckin pääteoksena pidetään isoa Bartholomeus van der Helstin tyyliin maalattua Ampujakunnan juhla Westfalenin rauhan kunniaksi (1648).Tietosanakirja 1909, osa 2, Hakusana: Flinck, Govaert == Lähteet == * ===Viitteet=== ==Aiheesta muualla== Luokka:Alankomaalaiset taidemaalarit Luokka:Vuonna 1615 syntyneet Luokka:Vuonna 1660 kuolleet
Naurunappula

Naurunappula (myös irclinks.org) oli suomenkielinen viihdesivustoAlexa , liikenteeltään suomalaisten 96. käytetyin sivusto maailmalla 12.9.2010TNS Metrix, liikenteeltään Suomen 51. suurin sivusto.Oindex, liikenteeltään 18. suurin sivusto., joka perustettiin syyskuussa 2007Naurunappulan FAQ. Sivusto oli kuva-, video-, flash-, teksti- ja linkkikirjastojen ympärille rakennettu yhteisö, jossa rekisteröityneet käyttäjät pystyivät keskustelemaan ja kommentoimaan lähetettyjä tiedostoja, sekä arvostelemaan niitä. Naurunappulan viimeisin suurehko ulkoasupäivitys otettiin käyttöön maaliskuussa 2012. Sen tarkoituksena oli selkeyttää etenkin mediasivujen asettelua.Naurunappula: Ulkoasu-uudistus Tiedote naurunappulan keskustelualueella Naurunappulan käyttäjät pystyivät kommentoimaan joko toistensa lähettämää sisältöä tai toistensa profiileja. Käyttäjät luokiteltiin aktiivisuutensa mukaan ryhmiin "Tulokas", "Peruskäyttäjä", "Aktiivinen käyttäjä", "Tehokäyttäjä" ja "Superkäyttäjä". Huhtikuussa 2010 Naurunappulaan tuli myös chat, joka oli tarkoitettu rekisteröityneille käyttäjille. Vieraat pystyivät käymään chatissa mutta eivät voineet kommentoida mitään ilman tiliä. Sisällölle annettiin suosituspisteitä +1, -1 tai +2, joista +2 oli ainoastaan VIP-jäsenten käytettävissä. Naurunappulassa oli myös käytössä monipuolinen sisällönsuodatusjärjestelmä, jolla pyrittiin rajaamaan esimerkiksi lapsille tai töissä selailtavaksi sopimaton ja muuten arveluttava sisältö pois selauksesta.Naurunappula: Sisällönsuodatus Naurunappula lopetti toimintansa 14. lokakuuta 2017. Sivustolle ei voinut tämän jälkeen enää lisätä uutta sisältöä, mutta vanhaa sisältöä pystyi selaamaan "arkistotilassa". Sivusto suljettiin myöhemmin kokonaan. ==Tilastoja== Rekisteröityneiden jäsenten sukupuoli- ja ikäjakaumaNaurunappulan mediatiedot: * Naisia 23% * Miehiä 77% * Alle 15v 6% * 15-24v 67% * 25-34v 18% * 35-49v 5% * Yli 50v 4% Vierailutilastot: * Yli 190 000 uniikkia vierailijaa viikossa * Yli 16 000 000 sivulatausta viikossa Keskivertokäyttäjä vietti aikaa sivustolla 13 minuuttia päivässä. ==VIP-jäsenyys== VIP-jäsenyys oli maksullinen palvelu Naurunappulan rekisteröityneille käyttäjille. Sivuston käyttäjät pystyivät tukemaan Naurunappulan toimintaa ja hankkimaan samalla itselleen lisäpalveluita. VIP- jäsenyyden avulla sai käyttöönsä lisäominaisuuksia sekä sivuston uusimmat ominaisuudet ensimmäisten joukossa. VIP-jäsenyyksistä saamilla tuloilla rahoitettiin sivuston toimintaa. Naurunappulan käyttö ei vaatinut VIP- jäsenyyden hankkimista. VIP:in pystyi tilaamaan matkapuhelimella kahdeksi kuukaudeksi kerrallaan ja se maksoi kolme euroa. ==Katso myös== *Riemurasia ==Lähteet== ==Aiheesta muualla== * Naurunappulan kotisivut * Naurunappula Facebookissa Luokka:Huumorisivustot Luokka:Suomalaiset verkkosivustot
Aunuksenkannas

Aunuksenkannas () on Fennoskandian niemimaan kaakkoisosassa sijaitseva Äänisen ja Laatokan suurjärvien välinen maa-alue, kannas. Se sijaitsee nykyisin kokonaan Venäjällä, suurimmaksi osaksi Karjalan tasavallassa, eteläisimmältä osaltaan Leningradin alueella. Talvisodan 1940 päättäneeseen Moskovan rauhaan saakka Aunuksenkannaksen läntisin osa oli Suomea ja se muodosti suurimman osan Raja-Karjalasta. Suur-Suomi-aatteessa unelmoitiin kolmen kannaksen rajasta eli Suomen itärajan kulkua Karjalankannasta, Aunuksenkannasta ja Vienankannasta eli Äänisenkannasta myötäillen. ==Lähteet== Luokka:Kannakset Luokka:Karjalan tasavallan maantiede Luokka:Leningradin alue Luokka:Aunus
Loyal

Loyal voi tarkoittaa seuraavia asioita: *Loyal to the Game, Tupac Shakurin 5. albumi ;Britannian kuninkaallinen laivasto * HMS Loyal (1913), Laforey-luokan hävittäjä * HMS Loyal (G15), L-luokan hävittäjä * HMS Loyal Example partiovene * HMS Loyal Exploit partiovene * HMS Loyal Explorer partiovene * HMS Loyal Express partiovene * HMS Loyal London (1666), 96-tykkinen alus.
Collinwoodin koulupalo

Tuhkakeskiviikkona 4. maaliskuuta 1908 nykyisessä Clevelandissa sijaitsevan Collinwoodin koulun tuhonnut tulipalo oli yksi Yhdysvaltain tuhoisimmista. Siinä kuoli 172 oppilasta, kaksi opettajaa ja yksi pelastustyöntekijä. Oppilaat, joita ei voitu tunnistaa ja joiden vanhemmilla ei ollut varaa hautajaisiin, haudattiin joukkohautaan Lake View Cemetery -hautausmaalle. Collinwood Memorial Elementary School rakennettiin lähelle onnettomuuspaikkaa, jossa on nykyään muistolaatta. Collinwoodin kunnalla ei ollut varaa parantaa paloturvallisuutta, minkä vuoksi asukkaat äänestivät Clevelandiin liittymisen puolesta. ==Lähteet== Luokka:Vuoden 1908 onnettomuudet Luokka:1900-vuosikymmenen tulipalot Luokka:Cleveland Luokka:Onnettomuudet Ohiossa Luokka:Tulipalot Yhdysvalloissa Luokka:Tulipalot kouluissa
Donald Sankey Farner

Donald Sankey Farner (2. toukokuuta 1915 Waumandee, Wisconsin – 18. toukokuuta 1988) oli yhdysvaltalainen lintutieteilijä. Farner valmistui Hamlinen yliopistosta 1937, ja väitteli filosofian tohtoriksi Wisconsinin yliopistosta 1941. Toimittuaan kaksi vuotta opettajana Wisconsinin yliopistossa Farner liittyi Yhdysvaltain merivoimien lääkintäjoukkoihin ja palveli toisessa maailmansodassa 1943–1945, yleten reservissä kapteeniksi. Sodan jälkeen hän toimi pari vuotta Kansasin yliopiston eläintieteen apulaisprofessorina, jonka jälkeen hänet vuonna 1947 nimitettiin Washingtonin valtionyliopiston ylimääräiseksi eläintieteen professoriksi. Hänet vihittiin eläinfysiologian professoriksi 1952, ja tässä virassa hän työskenteli Washingtonissa vuoteen 1965 asti, jolloin hänet nimitettiin eläintieteen laitoksen johtajaksi. Hän jäi eläkkeelle 1985. Farner kirjoitti, tai osallistui 260 tieteellisen artikkelin kirjoittamiseen. Hänen väitöstyönsä käsitteli kananpoikien ruoansulatusjärjestelmää. Sotapalveluksen aikana hän perehtyi tauteja levittäviin niveljalkaisiin, kuten sääskiin ja täihin, ja niiden taksonomiaan, ja kirjoitti aiheesta noin 15 artikkelia. 1952 hän julkaisi tutkielman Crater Laken kansallispuiston linnuista, The Birds of Crater Lake. Samoihin aikoihin hän tutki rengastusaineistojen valossa lintujen sukulaisuussuhteita ja paikkauskollisuutta. Vuonna 1950 hän julkaisi Condorissa artikkelin The annual stimulus for migration, missä hän tutki valon vaikutusta lintujen muuttokäyttäytymiseen. Farner koulutti suuren määrän biologeja, jotka muodostivat tiiviin tutkijayhteisön. Farner vieraili useasti ulkomaisissa tutkimuslaitoksissa, muun muassa Uudessa-Seelannissa, Australiassa ja Saksassa. Hän toimi aktiivisesti useissa järjestöissä, muun muassa International Union of Biological Sciences-liiton puheenjohtajana, Berliinin Kansainvälisen lintutieteen kongressin puheenjohtajana 1978, ja American Ornithologists' Unionin puheenjohtajana 1973–1975. Farner oli myös Suomen Lintutieteellisen Yhdistyksen kunniajäsen. Farnerin puoliso oli Dorothy S. Copps, ja heille syntyi kaksi lasta, tytär Carla (1942) ja poika Donald (1943). == Lähteet == *http://elibrary.unm.edu/sora/Auk/v106n04/p0710-p0713.pdf Luokka:Yhdysvaltalaiset ornitologit Luokka:Yhdysvaltalaiset professorit Luokka:Vuonna 1915 syntyneet Luokka:Vuonna 1988 kuolleet
Bryggen

Bryggen on norjalaisen Bergenin kaupungin vanha rahtisatama. Puisine makasiineineen siitä on tullut suosittu turistinähtävyys ja Unescon maailmanperintökohde. Bryggen on palanut monta kertaa. Viimeisin laaja tulipalo sattui vuonna 1955. Varastorakennukset on kuitenkin rakennettu vanhan mallin mukaan.Brief Description unesco == Historia == Saagojen mukaan kuningas Olav Kyrre perusti Bergenin kaupunki vuonna 1070. Siitä kasvoi nopeasti tärkeä kauppakeskus ja Norjan vanhan kuningaskunnan tärkein kaupunki. Ulkomaalaisille kauppiaille annettiin 1200-luvun puolivälissä lupa viettää talvet Bergenissä. Sinne alkoi tulla muun muassa englantilaisia, hollantilaisia, gotlantilaisia ja erityisesti saksalaisia, jotka asettuivat Bryggenin alueelle. Saksalaiset perustivat noin vuonna 1360 Bryggeniin hansaliiton ”toimiston”, jolla oli Bergenin kaupungista erillinen hallintonsa ja koulujärjestelmänsä. Hansaliiton toiminta hiipui 1400- ja 1500-luvulla. Bryggenin ensimmäiset saksalaishuoneet siirtyivät vuonna 1630 norjalaisille. Saksalaishuoneita oli vuonna 1740 enää yhdeksän. Norjalainen kauppakonttori korvasi vuonna 1754 saksalaiset, mutta kaupankäynti jatkui entisellään hansaliiton sääntöjen alla. Teollisen vallankumouksen vaikutuksesta perinteinen Nordlandin kuivatun kalan kauppa alkoi hiipua. Vanha Bryggenin satamakortteli alkoi käydä epäkäytännölliseksi uusien toimialojen saapueessa Bergeniin. Alueen eteläosan puutaloja purettiin 1900-luvun alussa ja niiden tilalle rakennettiin viisikerroksisia tiilirakennuksia. Bryggenin pohjoisosa suojeltiin vuonna 1927, mutta alueen rappeutuminen jatkui silti. Satamassa vuonna 1944 tapahtunut räjähdys tuhosi monia kattoja, ja vuoden 1955 tulipalo tuhosi noin puolet jäljellä olleista rakennuksista. Tulipalon jälkeen monet kaupunkilaiset olivat sitä mieltä, että alue pitäisi kokonaisuudessaan purkaa ja rakentaa uudestaan. Raunioissa alkoi samaan aikaan arkeologiset kaivaukset, jotka kestivät lopulta 13 vuotta. Niiden ansiosta Bryggenin asema Bergenin historiassa alkoi selvitä paremmin, ja ihmisten mieli kääntyä alueen suojelemiseksi. Kaupunginvaltuusto päätti vuonna 1963, että rakennukset tulee suojella, ja vuonna 1979 Bryggen listattiin Unescon maailmanperintöluetteloon. == Lähteet == == Aiheesta muualla == Luokka:Bergenin rakennukset ja rakennelmat Luokka:Unescon maailmanperintökohteet Norjassa Luokka:Bergenin historia
Vuokatin Urheiluopisto

Vuokatin Urheiluopisto on Sotkamon Vuokatissa sijaitseva lumiliikunnan koulutuskeskus ja asiantuntijataho. Urheiluopiston perusti Suomen Latu vuonna 1945, tuolloin nimellä Vuokatinmaja. Toiseksi osakkaaksi tuli Suomen Hiihtoliitto vuonna 1949 ja nykyisen nimensä Vuokatin Urheiluopisto sai seuraavana vuonna. Koulutustoiminnan ohessa Vuokatin Urheiluopisto toimii myös kilpailujärjestäjänä. == Urheiluopiston syntymisen taustasta == Jatkosodassa Rukajärven suunnalla oli useita hiihtoaktiiveja, jotka osallistuivat rintaman taakse tehtyihin sissipartioretkiin. Jeljärven huoltotukikohtaan maaliskuussa 1943 tehty hävitysretki aktivoi retken kanssa tekemisissä olleita tekemään herrasmiessopimus, jonka tavoitteeksi asetettiin perustaa "säätiö edistämään pohjoismaisia talviurheilulajeja Suomen kansan keskuudessa". Sillä nähtiin tietysti maanpuolustuksellinen merkitys. Paikan etsintä säätiön toimintaa varten annettiin Onni Palasteen tehtäväksi. Lopputuloksena oli nykyinen Vuokatin urheiluopisto. Rukajärven suunnan päämaja-alueen kanttiinista, Rukahovista, tuli opiston hallintorakennus, joka on nykyisen opistoalueen urheilukentän reunalla. == Urheiluopiston johtajat == * 1946–1954 Onni PalasteVuokatin Urheiluopiston rakentaminen – satumainen tarina, Rukajärven suunnan historiayhdistys, 30.11.2018 * 1954–1958 Mauri Katavisto * 1958–1960 Immo Sorjonen Kuolleita. Helsingin Sanomat, 12.8.1970, s. 7. * 1960–1968 Jorma SuvikasHeikki Lampela: VUOKATTI, KAINUUN HELMI, matkailijayhdistys.fi * 1969–1990 Erkki Hautamäki Urheiluopiston entinen rehtori Erkki Hautamäki kävi vierailulla Vuokatissa, Vuokatti Sport, 28.6.2019 * 1990–1998 Tor Jungman Jungman valittiin Vuokatin rehtoriksi Helsingin Sanomat 22.10.1990Hyvällä mielellä uuteen elämänvaiheeseen, sydan.fi, 26.5.2015 * 1998–2009 Pekka Vähäsöyrinki Maastohiihdon ex-lajipäällikkö Vähäsöyrinki eläkkeelle, Yle 10.9.2009 * 2009–2015 Timo Welsby Timo Welsbystä Vuokatin ur­hei­luo­pis­ton rehtori, Kaleva 20.5.2010, Vuokatin urheiluopiston rehtori Mikkeli Areenan johtajaksi, Savon Sanomat 25.2.2016 * 2015–2022 Veikko Halonen Vuokatin Urheiluopisto valitsi toimitusjohtajan rehtorin sijaan, Yle 21.12.2015 * 2022– Mari Varjonen ==Lähteet== Luokka:Suomen urheiluopistot Luokka:Suomen talviurheilukeskukset Luokka:Sotkamon rakennukset ja rakennelmat Luokka:Sotkamon urheilu
Valkosaari (Norja)

ValkosaariKerkko Hakulinen ja Sirkka Paikkala: Pariisista Papukaijannokkaan, s. 199. Helsinki: Kotimaisten kielten keskus, 2013. () on Huippuvuoriin kuuluva saari. Saarelta on 62 kilometriä lähimmälle Venäjälle kuuluvalle saarelle. Valkosaaren löysi hollantilainen Cornelis Giles vuonna 1707. Siellä ruotsalainen tutkimusmatkailija Salomon Andrée retkikuntineen kuoli vuonna 1897. Saaren nimi tarkoittaa valkoista saarta. Se on lähes kokonaan jäätikön peitossa. Paljaana oleva muutaman neliökilometrin alue on karua kalliota. Saarella ei yleensä elä mitään, joskus siellä käy jääkarhuja.Spitzbergen.de == Lähteet == Luokka:Huippuvuorten maantiede Luokka:Norjan saaret
Pakainen

Pakainen on Maskussa sijaitseva kylä, jossa asuu noin 200 asukasta. Pakaisten kylä käsitetään usein laajempana alueena, ja Lankilan kylän ajatellaan usein kuuluvan siihen. Pakaisissa toimii kyläyhdistys, jossa päätetään yhteisistä asioista. Yhdistys järjestää myös pienimuotoisia tapahtumia. Pakaisissa sijaitsee myös turistikohde Kaiturintila sekä Metsolan Maatila. Pakaisten koulu lopetti toimintansa 1980-luvulla, ja nykyään pakaislaiset käyvät koulua ensin Kurittulan ja sitten Hemmingin koulussa. Matkaa Pakaisista Kurittulaan on noin 5 km. Mirkka Rekolan teoksessa Maskuja (1987) esiintyvä Masku Pakainen on saanut kylästä nimensä. Luokka:Maskun kylät
Valkosaari

Valkosaari () on pieni saari Helsingissä, lähellä Eteläsatamaa. Nyländska Jaktklubben pitää siellä satamaa ja ravintolaa. Saaren pinta-ala on noin kaksi hehtaaria ja pituus 200 metriä. Valkosaarella on aiemmin ollut veneveistämö, telakka, sairaala ja karanteeniasema. Vanhaa telakkahallia käytetään nykyään vuokrattavana juhlatilana kesäaikaan. == Lähteet == == Aiheesta muualla == Luokka:Helsingin saaret Luokka:Kaivopuisto